BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 
ODJELJENJE U LOPARAMA 

Broj: 80 2 I 002329 21 I 

Lopare, 30.05.2022. godine
Osnovni sud u Bijeljini - Odjeljenje u Loparama, sudija Nebojša Purić, u izvršnom postupku tražioca izvršenja JP Robne rezerve RS a.d. Banja Luka, zastupan po stečajnom upravniku Baraković Dosti, protiv izvršenika Zarić Mike iz Mrtvice,  radi naplate duga, donio je dana 30.05.2022.godine, sljedeći

Z A K LJ U Č A K
I

Poništava se Zaključak broj 80 2 I 002329 21 I od 12.04.2022. godine  o drugom ročištu za javnu prodaju nekretnina izvršenika Zarić Mike iz Mrtvice, označenih kao:

· kp.br.332 zv.“Poloj“ šuma u pov. od 12549 m2, tržišne vrijednosti od 12.549,00 KM

 upisana u List nepokretnosti br. 366/2 k.o. Mrtvica, na imenu izvršenika sa dijelom od 1/1, kao i zapisnik Osnovnog suda u Bijeljini - Odjeljenje u Loparama, broj 80 2 I 002329 21 I od 27.05.2022. godine kojim je tražilac izvršenja proglašen kupcem navedene nepokretnosti, jer izvršenik nije bio uredno obavješten o navedenom ročištu.

II
Određuje se ponovno drugo ročište za javnu prodaju nekretnina izvršenika Zarić Mike iz Mrtvice, označenih kao:

· kp.br.332 zv.“Poloj“ šuma u pov. od 12549 m2, tržišne vrijednosti od 12.549,00 KM

 upisana u List nepokretnosti br. 366/2 k.o. Mrtvica, na imenu izvršenika sa dijelom od 1/1.

Prodaja će se obaviti putem usmenog i javnog nadmetanja u zgradi  Suda, Odjeljenja u Loparama, sudnica  br. 4. na dan, 15.07.2022. godine sa početkom u 12:00 časova. 

2. Na nekretninama iz tačke I. ovog Zaključka upisana je zabilježba vođenja konkretnog potraživanja tražioca izvršenja i vođenja ovog postupka, dok drugih tereta nema.

3. Konstatuje se da je tržišna vrijednost nekretnine iz tačke I. ovog Zaključka, utvrđena u iznosu od 12.549,00 KM, koja vrijednost je utvrđena na osnovu nalaza  vještaka poljoprivredne struke Pajkanović Velemira od 29.12.2021.godine. 

4. Zainteresovana lica za kupovinu nepokretnosti iz tačke 1. ovog Zaključka, mogu razgledati svakog radnog dana, počev od 11.07.2022 do 14.07.2022. godine u vremenu od 10.00 do 12.00 časova. Ako izvršenik ili drugo lice ometa razgledanje nepokretnosti Sud će, na zahtjev stranke, koji se može podnijeti najdalje 8 dana prije datuma održavanja zakazanog ročišta, donijeti zaključak kojim će na trošak tražioca izvršenja odrediti da se izvršenik i to lice udalje s nepokretnosti za vrijeme razgledanja. Zaključak o udaljavanju provodi sudski izvršilac, uz asistenciju policije.  

5. Na drugom  ročištu za prodaju nekretnine iz tačka I ovog Zaključka, ne mogu se prodati ispod 1/3 utvrđene vrijednosti.

6. Na javnoj prodaji mogu učestvovati sva fizička i pravna lica, osim lica navedenih u  čl. 88 Zakona o izvršnom postupku ( Sl. glasnik RS br. 59/03 ), uz uslov da, prije ročišta za prodaju, na ime osiguranja polože iznos od 1/10 od utvrđene vrijednosti nekretnine, s tim što to osiguranje ne može iznositi više od 10.000,00 KM.

7. Osiguranje se polaže na depozitni račun Osnovnog suda u Bijeljini, br. 562 099 8130145898, otvoren kod NLB a.d Banjaluka, vrsta prihoda 223171, opština 005, budžetska organizacija 1067001, pozivom na broj 002329202. Dokaz o uplati predujmljenih sredstava, priložiti sudu najkasnije prije početka zakazanog ročišta. Tražilac izvršenja po čijem prijedlogu je određeno izvršenje, nije dužan dati osiguranje kao i nosioci prava upisanih u zemljišnoj knjizi koja prestaju prodajom nepokretnosti, ako njihova potraživanje dostižu iznos osiguranja.

8. Kupac sa najvišom ponudom plaća ukupnu prodajnu cijenu, umanjenu za položeno osiguranje, koju je dužan uplatiti na navedeni depozitni račun Osnovnog suda u Bijeljini u roku od 30 dana, nakon održane javne prodaje. Kupac je dužan platiti porez na promet nekretnina i taksu u vezi sa prodajom, ukoliko se stranke drugačije ne dogovore.

9. Ponuđačima čija ponuda nije prihvaćena, osim za tri najpovoljnija ponuđača, vratit će se osiguranje odmah nakon zaključenja javnog nadmetanja. U slučaju da sva tri najpovoljnija ponuđača ne ispune svoje obaveze, sud će oglasiti da ročište nije uspjelo i zakazati novu prodaju. Iz položenog osiguranja namiriće se troškovi nove prodaje.

10. Sud će obustaviti izvršni postupak ukoliko se nepokretnost ne može prodati ni na drugom ročištu. Obustava izvršnog postupka ne sprečava pokretanje novog izvršnog postupka, radi naplate tog potraživanja na istoj nepokretnosti. 

11. Ovaj zaključak objaviće se na sudskoj oglasnoj tabli i WEB stranici Suda. Stranka može o svom trošku objaviti zaključak o prodaji i u sredstvima javnog informisanja, odnosno da o zaključku obavijesti lica koja se bave posredovanjem u prodaji nepokretnosti.

12. Stranke se mogu sporazumjeti da se prodaja navedene nekretnine izvrši i neposrednom pogodbom do otvaranja ročišta za javno nadmetanje.









                       S u d i j a,








                                 Nebojša Purić
Pouka o pravnom lijeku: 

Protiv ovog zaključka nije dozvoljen pravni lijek.       
